32 करोड़ रुपये के लेन-देन की भी जांच होगी : दाती महाराज ने फतेहपुर स्थित अपने आश्रम में बुधवार को मीडिया के सामने अपनी बात रखी थी। तब उन्होंने आश्रम में आने वाले चार लोगों सचिन , नवीन , अभिषेक व जगत पर आरोप लगाते हुए कहा था कि इन्होंने युवती के पिता के साथ मिलकर साजिश रचते हुए उन पर दुष्कर्म करने का आरोप लगाया था। दाती महाराज ने कहा था कि इन लोगों के बीच फोन पर हुई बातचीत की जांच की जाए तो इस षड्यंत्र का खुलासा हो जाएगा।बदनाम करने की साजिश : बाबा ने कहा था कि इन लोगों से करीब 32 करोड़ रुपये को लेकर कुछ विवाद चल रहा था। दरअसल, बाबा का आरोप है कि इस विवाद को लेकर ही उन्हें बदनाम करने की नीयत से यह पूरा षड्यंत्र रचा गया है।तीन लोगों को नोटिस जारी : पुलिस अब पूरे मामले की जांच करेगी। इस कारण पुलिस ने बाबा द्वारा बताए गए तीनों लोगों को नोटिस देते हुए सोमवार को पूछताछ के लिए बुलाया है। इसके साथ ही पुलिस अब आश्रम में आने वाले चंदे की भी जांच करेगी। यह करोड़ों रुपये का यह चंदा किसने और कब दिया था। इसका पूरा ब्योरा पुलिस ने दाती महाराज से मांगा है।सोमवार को भी पूछताछ के लिए बुलाया : जांच कर रही टीम के सूत्रों का कहना है कि दाती महाराज और उनके तीनों भाइयों को पुलिस ने पूछताछ के लिए सोमवारको भी बुलाया है। पुलिस के अनुसार, बाबा के साथ ही उन लोगों को भी पूछताछ के लिए बुलाया है, जिन पर बाबा ने अपने खिलाफ साजिश रचने का आरोप लगाया था। पूछताछ के दौरान दाती महाराज ने पुलिस को बताया था कि वह नागा बाबा हैं और वह किसी के साथ संबंध नहीं बना सकते। उन्होंने कहा कि आरोप गलत है। उसे साजिश के तहत फंसाया गया है। वह ऐसा कर ही नहीं सकते हैं। ऐसे में यह माना जा रहा है कि पुलिस दाती महाराज की जांच करा सकती है।